Diari Oficial de la Generalitat Valenciana


Sumari del DOGV 5976, del 17-03-2009 (2009/2791)

Notificació de la resolució del recurs d'alçada, referència interna R-200/2008, a Andrés Cuenca Monrabal.
---------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2791


Data del document
:   24-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-200/2008, a Andrés Cuenca Monrabal. [2009/2791]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Andrés Cuenca Monrabal, c/ Francisco Ferri, núm. 3, escala C, 4t, 52ª (46576 Sueca) la resolució del recurs d'alçada amb el número de referència interna R-200/08  
Resolució  
Examinat el recurs d'alçada formulat per Andrés Cuenca Monrabal, contra la resolució denegatòria de la concessió de subvencions de la Generalitat Valenciana per a l'adquisició d'un habitatge usat (VU 517), relativa a l'expedient 46/1T/2806/2005/235.  
Antecedents de fet  
Primer. Andrés Cuenca Monrabal i María Gemma García Marí, adquirents de l'habitatge siti a Sueca (València), al carrer Francisco Ferri, número 3, escala 1, pis quart, porta 52, van presentar en el Servei Territorial d'Habitatge i Projectes Urbans de València el dia 15 de juny de 2005 sol·licitud de visat i finançament per a l'adquisició de l'esmentat habitatge.  
Segon. A la vista de la documentació que consta en l'expedient, el cap del Servei Territorial, en data 16 de març de 2006, dicta una resolució de concessió de visat i finançament convingut del Ministeri d'Habitatge, en virtut de la qual concedeix a la part sol·licitant subsidiació del préstec convingut consistent en 82,00 euros per cada 10.000,00 euros de préstec per un període de deu anys, com també ajuda estatal directa a l'entrada, per un import de 10.000,00 euros.   
Tercer. En data 14 de juny de 2007 la part interessada formalitza sol·licitud de concessió de subvenció de la Generalitat.  
Quart. A la vista de la totalitat de la documentació aportada a l'expedient, i en virtut del que disposa l'article 13.1 del Reial decret 801/2005, d'1 de juliol, en relació amb l'article 6.1.b), del Decret 41/2006, de 24 de març, del Consell de la Generalitat, el cap del Servei Territorial, en data 15 de gener de 2008, dicta una resolució denegatòria de la concessió de la subvenció de la Generalitat, en quedar acreditat que l'habitatge per al qual se sol·liciten les ajudes econòmiques directes a càrrec dels pressupostos de la Generalitat no ha sigut destinat a domicili habitual i permanent, i per tant no ha sigut ocupat dins dels terminis establits en la normativa vigent.   
Cinqué. Contra l'esmentada resolució, Andrés Cuenca Monrabal interposa recurs d'alçada dins del termini i la forma escaient, amb les al·legacions que consten en aquest, i que es consideren reproduïdes a fi de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007 de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115 de la LRJAP i PAC quant a l'admissió i tramitació del recurs d'alçada.  
III. Segons el que disposa l'article 13.1 del Reial decret 801/2005, d'1 de juliol, en relació amb l'article 6.1.b), del Decret 41/2006, de 24 de març, del Consell de la Generalitat, és requisit per a accedir a les ajudes financeres a l'habitatge que els habitatges objecte d'actuacions protegides es destinen a residència habitual i permanent i siguen ocupades pels seus destinataris dins dels terminis establits en la legislació vigent, i en tot cas en els tres mesos següents a l'entrega, excepte pròrroga justificativa per raons de tipus laboral o familiar, que haurà de ser autoritzada pels serveis territorials competents en matèria d'habitatge.  
IV. En el cas que ens ocupa, revisada la documentació aportada a l'expedient, es comprova que el consum d'electricitat acreditat des del dia 21 de febrer de 2007 fins al 27 d'abril de 2007 és de 248 kW/h, quan el consum ordinari mitjà en un habitatge realment ocupat per dues persones és d'uns 500 kW/h.  
D'altra banda, el consum d'aigua acreditat demostra que l'habitatge objecte de les ajudes va començar a tenir consum d'aigua al juny de 2007, i l'habitatge hauria d'haver sigut ocupat amb moltíssima antelació, ja que la compra es va realitzar en data 31 de març de 2005; en conseqüència, queda acreditat que l'habitatge no es va destinar a residència habitual i permanent en els terminis establits.  
D'acord amb l'anterior, i com el recurrent no ha aportat prova suficient i adequada que acredite les seues al·legacions o desvirtue el contingut de la resolució impugnada, es confirma aquesta.   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitateg, resolc:  
Desestimar el recurs d'alçada formulat per Andrés Cuenca Monrabal contra la resolució del Servei Territorial d'Habitatge i Projectes Urbans de València, de data 15 de gener de 2008, que queda confirmada.   
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons el que disposen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 24 de setembre de 2008.- La directora general d'Habitatge i Projectes Urbans: M. Jesús Rodríguez Ortiz.